Reporter: "Domnule premier, până la urmă domnul Traian Băsescu s-a mutat la Scroviștea. Ați aprobat această locuință provizorie, cum s-a mutat acolo?

Victor Ponta: Nu știu. Eu nu... Guvernul nu a aprobat, nu trebuie să aprobe nimic decât singura hotărâre de guvern pe care am aprobat-o a fost în baza legii care se referă la foștii șefi de stat și este o locuință cea care se renovează acum. Restul... situația locativă a domniei sale nu este de competența Guvernului sau a mea, nu o cunosc și nu doresc să o comentez.

Reporter: Traian Băsescu a spus că a fost vorba de o încălcare a Constituției și un abuz în serviciu grosolan la adresa președintelui Senatului, pentru că a trecut cu vederea votul negativ în cazul...

Victor Ponta: Domnul Băsescu vorbește... spune atât de multe minciuni și aberații încât dacă zece ani a trebuit să-l suportăm cu toții, acum cred că trebuie împreună cu toți... (Un reporter insistă -n.r.) Cred totuși că e de bun simț să m-ascultați să termin. Eu întotdeauna vă ascult pe dumneavostră.

Reporter: Vă rog!

Victor Ponta: Așa. Repet. Mai ales că nu am apucat eu să vorbesc de Băsescu și dumneavostră m-ați întrebat. Dacă nu mă întrebați nu vorbeam!

Reporter: Vă întrebam pentru că alta este întrebarea importantă. Ieri, în cazul votului...

Victor Ponta: Cred că dumneavostră nu puteți să stabiliți pentru mine care este întrebarea importantă...

Reporter: Atunci cum comentați declarația domnului Băsescu?

Victor Ponta: Vă mulțumesc, o zi bună!

Reporter: În cazul domnului Șova, ieri, statutul a fost mai important decât Constituția. Sunteți specialist în drept, cum comentați?

Victor Ponta: Întotdeauna vă voi respecta atâta timp cât mă veți respecta și dumneavostră. Vă mulțumesc mult de tot și vă urez o zi bună!

În urma votului de ieri din plenul Senatului, Darius Vâlcov a rămas fără imunitatea parlamentară și a fost ulterior reținut de procurorii DNA. În schimb, Dan Șova a rămas cu imunitate pentru că, în cazul său, nu s-a întrunit numărul necesar de voturi care să permită arestarea. Spre seară, Dan Şova a anunţat că se autosuspendă din toate funcţiile pe care le are în PSD.

Citiți și